બિજીંગ- નાથુલા સરહદેથી ભારત અને ચીનના વેપારીઓ વચ્ચે દ્વિપક્ષીય વ્યાપાર મંગળવારથી ફરી શરુ થઈ ગયો છે. બન્ને દેશ તરફથી વેપારીઓ અને સરકારી અધિકારીઓએ એકબીજાને ઉપહાર અને શુભેચ્છાઓ પાઠવી હતી. સિક્કીમ સરકારના એક અધિકારીએ જણાવ્યું કે, ગત વર્ષે ડોકલામ ગતિરોધ બાદ બન્ને દેશ વચ્ચે આ રુટ પર વ્યાપાર અટકાવવામાં આવ્યો હતો. વેપારીઓને આશા છે કે, હવે આ વર્ષે કોઈ ગતિરોધ નહીં સર્જાય અને વેપાર યથાવત ચાલશે. સિક્કીમ સરકારના અધિકારીએ જણાવ્યું કે, ડોકલામ ગતિરોધ બાદ ગત વર્ષે જુલાઈમાં નાથુલા રુટ પર દ્વિપક્ષીય વ્યાપાર પર રોક લગાવવામાં આવી હતી. સિક્કીમ વાણિજ્ય અને ઉદ્યોગ વિભાગના અધિકારીએ કહ્યું કે, વર્ષ 2016-17 દરમિયાન ભારત-ચીન નાથુલા સરહદેથી રુપિયા 3.54 કરોડનો વેપાર થયો હતો.